CELEX: C2007/117/54
Language: sl
Date: 2007-05-26 00:00:00
Title: Zadeva F-17/07: Tožba, vložena 23. februarja 2007 – Pouzol proti Računskemu sodišču

26.5.2007   
            
            
               SL
            
            
               Uradni list Evropske unije
            
            
               C 117/35
            
         Tožba, vložena 23. februarja 2007 – Pouzol proti Računskemu sodišču
   (Zadeva F-17/07)
   (2007/C 117/54)
   Jezik postopka: francoščina
   Stranki
   
      Tožeča stranka: Michel Pouzol (Chemin des Peyridisses, Francija) (zastopniki: D. Grisay, I. Andoulsi in D. Piccininno, avocats)
   
      Tožena stranka: Evropsko računsko sodišče
   Predlogi tožeče stranke
   
               —
            
            
               za nično naj se razglasi odločba Računskega sodišča z dne 23. novembra 2006 in odločba Komisije Evropskih skupnosti z dne 18. maja 2006;
            
         
               —
            
            
               tožeči stranki naj se prizna dodatnih 6 let, 10 mesecev in 1 dan, kar pomeni skupaj 10 let 3 mesece in 24 dni pokojninske dobe;
            
         
               —
            
            
               Računskemu sodišču naj se naloži, da tožeči stranki tako odobrene anuitete izrazi v pokojnini kot mesečni znesek 1 232,32 evra;
            
         
               —
            
            
               Računskemu sodišču naj se naloži, da tožeči stranki povrne utrpljeno premoženjsko škodo, na dan vložitve te tožbe ocenjeno na znesek 17 252,48 evra (to je izpad dohodka tožeče stranke v znesku 1 232,32 evra mesečno, od upokojitve 1. januarja 2006 pa do 1. marca 2007);
            
         
               —
            
            
               Računskemu sodišču naj se naloži, da tožeči stranki povrne nepremoženjsko škodo, utrpljeno v obdobju več kot 13 let, katere znesek skupaj z obrestmi naj se določi na podlagi dogovora med strankama;
            
         
               —
            
            
               Računskemu sodišču naj se naloži plačilo stroškov.
            
         Tožbeni razlogi in bistvene trditve
   Tožeča stranka, sedaj upokojeni nekdanji uradnik Računskega sodišča, izpodbija zlasti izračun prenosa pokojninskih pravic, ki jih je pridobila v Franciji, v sistem Skupnosti, ker v njem niso upoštevane pravice, pridobljene pri Association des régimes de retraites complémentaires (ARRCO) in pri Association générale des institutions de retraite des cadres (AGIRC).
   V utemeljitev svoje tožbe se tožeča stranka sklicuje na štiri tožbene razloge, ki izhajajo iz: i) kršitve več določb Kadrovskih predpisov in njihove priloge VIII (zlasti členov 11(2) in 26 te priloge); ii) kršitve dolžne skrbnosti in dolžnosti nudenja pomoči iz člena 24 Kadrovskih predpisov; iii) kršitve načel enakega obravnavanja in prepovedi diskriminacije; in iv) kršitve načela varstva zaupanja v pravo.